Brief Stories of Ghosts and Cunning. 435 



ka lawe ana aku i mua o Halalii, olelo mai o Halalii, oolea hoi keia mau kanaka. la 

 lakou e ai ana, ala mai la na mea a pau e puhi i ka hale i ke ahi. Hoopuni ae la lakou 

 a puni, a pupuhi ae la i ke ahi. A ma ia pvihi ana, pau loa iho la ke 'kua i ka make ia 

 wa hookah i, aohe mea i koe. 



NO ELEIO. 



Ua kaulana loa ia no kona mama loa i ka hele, a he kukini ia na ke 'Hi nui o Maui, 

 na Kakaalaneo. I ka wa e makaukau ai o Kakaalaneo e ai, ka aina kakahiaka. Olelo aku 

 la o Kakaalaneo ia Eleio e holo i awa i Hana, ma Maui hikina, mai Lahaina aku e holo 

 ai. A hoi mai ai ke 'Hi. Alaila holo aku la o Eleio me ka mama loa, mai Lahaina aku 

 a hiki i Hana. Ma ka nana aku, ua kanaha mile a oi aku, ke kowa ma waena o Lahaina 

 a me Hana, ka loihi. Ua olelo ia maloko o kona kaao. He eo ke kikio makani ia Eleio. 



Ma keia holo ana, ua loaa ia ia o Kaahualii, he 'kua ia, i loko o ka nahele o Oo- 

 puola. Nonoi mai la ia i ka awa ia Eleio. Olelo aku o Eleio, eia iho no ko huluhulu pili 

 mai, o ka awa ia. 



A lohe o Kaahualii i keia mau olelo inoino a Eleio, hahai mai la me ka mama loa, 

 aole nae he loaa o Eleio no kona mama loa. 



A hiki mai la ia i mua o Kakaalaneo, e makaukau ana ka ai. Ma keia wa holo o 

 Eleio i ke alanui, ua wali na mana awa i ka mama ia. A komo i ka hale, hoka iho la, 

 a pau ka hoka ana, inn iho la o Kakaalaneo, a pau ai iho la. 



Nolaila, ua kaulana loa o Eleio no kona mama loa a hiki i keia la, a pela no hoi ma 

 kahi i laha kona kaao ana. 



KANAIAHUEA. 



Ua kaulana loa ia kanaka ma ka ikaika, a ma ka hana noonoo ole a hiki i keia la. 

 A ua laha kona moolelo ma na wahi a pau loa o keia mau mokupuni. Ma Kona i Ha- 

 waii kahi i noho ai o Kanaiahuea, he wahine kana, a he mau makuahunowai. 



I ke ahiahi, hoomakaukau iho la o Kanaiahuea, i na kiki uala. Oia hoi he mau 

 kihene nunui, ua hana ia a paa. A komo ka waa, ahiahi ae la. Holo aku la o Kanaia- 

 huea maluna o ka waa, oia wale no. Ua komo i ka ukana, nolaila, akena iho la na ma- 

 kuahunowai i ka ikaika o ka hunona. O Kanaiahuea hoi, holo aku la ia, me ka hoe i ka 

 waa, penei kana olelo: "Hoe! Kaupo, Kanaiahuea!!" 



Holo aku la a kuia ma keia aoao o ka lae, a hoi no ma keia aoao o ka lae, kuia no. 

 Haihai o mua a me hope o ka waa, aohe ihu, aohe hope. A ao ae la, i nana aku ka hana 

 e lana mai ana no o Kanaiahuea ma waho koke iho no, aole i hiki i ke kaha, nolaila, kau- 

 lana o Kanaiahuea a hiki keia la, no ka hoe hewa. 



Memoirs B. P. B. Museum, Vol. V. — 28. 



